Նորություններ » Այլընտրանք դեռ չկա
21.12.2018 | 20:57
Սփյուռքի նախարարության Մերձավոր և Միջին Արևելքի հայ համայնքների վարչության պետ Լևոն Անտոնյանը լրագրողների հետ զրույցում ասաց, որ նախկինում կային նախարարության կարգավիճակի, և առհասարակ, կառավարության կազմի փոփոխության մասին խոսակցություններ, բայց թերևս դիտարկվում էին տարբեր սցենարներ՝ նախարարությունների միավորման, գործառույթների, որոշ պարագայում՝ ընդլայնման, կրճատման, առանձին դեպքերում՝ավելի էֆեկտիվ մեխանիզմներ մշակելու տեսանկյունից: Բայց մի քանի օրում պարզ է դարձել, որ որոշում է կայացվել նախարարությունը փակելու ուղղությամբ՝ լուծարման ճանապարհով: Ինչը ոչ թե կադրային օպտիմալացում է, այլ բացառապես տարածվում է բոլոր աշխատակցիների վրա: «Որևէ այլընտրանք դեռ չկա,- ընդգծեց Լևոն Անտոնյանը, վստահեցրեց, որ սփյուռքի նախարարը փորձում է ամեն ինչ անել՝ նախարարությունը պահելու համար, հավելեց նաև, որ պայքարելու են քաղաքակիրթ ձևով:- Կա երկխոսության խնդիր և միգուցե կա անհրաժեշտություն նախարարության գործառույթներն ավելի լավ ներկայացնելու, որովհետև նախարարության տարբեր ոլորտներում արված աշխատանքներն այդքան չեն գնահատվել»: